ଗୌହାଟୀଃ ବିବାଦୀୟ ସିଏବିକୁ ନେଇ ଉତ୍ତର ପୂର୍ବ ରାଜ୍ୟ ଆସାମରେ ତୀବ୍ର ହିଂସାକାଣ୍ଡ ଘଟିଛି। ଆସାମବାସୀ ଏହି ବିଲ ଯୋଗୁ ନିଜର ପରିଚୟ ହରାଇବେ ବୋଲି ଆଶଙ୍କା କରି ଆନ୍ଦୋଳନକୁ ତୀବ୍ର କରିଛନ୍ତି। ସେମାନଙ୍କୁ ବୁଝାଇବା ପାଇଁ ଆଜି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଟ୍ୱିଟ କରିଛନ୍ତି। ହେଲେ ଆସାମରେ ଗତକାଲି ଠାରୁ ଇଣ୍ଟରନେଟ୍ ସେବା ନାହିଁ। ତେଣୁ ମୋଦିଙ୍କ ଟ୍ୱିଟ ଆସାମବାସୀ କେମିତି ଦେଖିବେ ବୋଲି କଂଗ୍ରେସ ସମେତ ଏକାଧିକ ଲୋକ ସୋଶାଲ ମିଡିଆରେ ପ୍ରଶ୍ନ କରିଛନ୍ତି।
